CELEX: 62014TN0584
Language: el
Date: 2014-07-29 00:00:00
Title: Υπόθεση T-584/14: Προσφυγή της 29ης Ιουλίου 2014 — Inditex κατά ΓΕΕΑ — Ansell (ZARA)

29.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 339/27
            
         Προσφυγή της 29ης Ιουλίου 2014 — Inditex κατά ΓΕΕΑ — Ansell (ZARA)
   (Υπόθεση T-584/14)
   2014/C 339/32
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: Industria de Diseño Textil, SA (Inditex) (Arteixo, Ισπανία) (εκπρόσωπος: C. Duch, abogada)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικοι ενώπιον του τμήματος προσφυγών: Zainab Ansell και Roger Ansell (Moshi, Τανζανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 19ης Μαΐου 2014 στην υπόθεση R 1118/2013 2, καθόσον με αυτή επιβεβαιώθηκε η έκπτωση λόγω μη χρήσεως του κοινοτικού σήματος «ZARA»1 12  755 για τις ακόλουθες υπηρεσίες της τάξεως 39: «υπηρεσίες μεταφοράς, διανομής προϊόντων, και συγκεκριμένα ενδυμάτων, υποδημάτων, αξεσουάρ, αρώματα και καλλυντικά»· το τμήμα προσφυγών παρέβη το άρθρο 51, παράγραφος 1, στοιχείο α', του κανονισμού 207/2009, καθόσον υπέπεσε στα εξής σφάλματα:
            
         
               —
            
            
               πλάνη περί το δίκαιο, καθόσον το τμήμα προσφυγών έκρινε ότι οι δικαιοδόχοι της Inditex αποτελούν μέρος της εσωτερικής οργανώσεως της εταιρίας, ενώ στην πραγματικότητα πρόκειται περί νομικών φορέων ανεξάρτητων από τον όμιλο Inditex·
            
         
               —
            
            
               πλάνη κατά την αξιολόγηση των αποδεικτικών στοιχείων, καθόσον το τμήμα προσφυγών προσάπτει στην προσφεύγουσα ότι δεν προσκόμισε αποδεικτικά στοιχεία όσον αφορά τον σχετικό με τις υπηρεσίες μεταφορών κύκλο εργασιών, προκειμένου να αποδειχθεί η εξωτερική χρήση του σήματος· εντούτοις, στη διαδικασία προσκομίσθηκαν τα σχετικά αποδεικτικά στοιχεία·
            
         
               —
            
            
               να καταδικάσει το ΓΕΕΑ στα δικαστικά έξοδα και ενδεχομένως τον παρεμβαίνοντα.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα ως προς το οποίο ζητείται η έκπτωση του δικαιούχου εκ των δικαιωμάτων του: Λεκτικό σήμα «ZARA» για υπηρεσίες των κλάσεων 39 και 42 — Υπ’ αριθ. 1 12  755 αίτηση καταχωρίσεως κοινοτικού σήματος
   
      Δικαιούχος του κοινοτικού σήματος: η προσφεύγουσα
   
      Αιτούντες την έκπτωση του δικαιούχου του κοινοτικού σήματος: Zainab Ansell και Roger Ansell
   
      Απόφαση του τμήματος ακυρώσεως: αποδοχή της αιτήσεως για την έκπτωση από τα δικαιώματα επί του σήματος
   
      Απόφαση του τμήματος προσφυγών: απόρριψη της προσφυγής
   
      Προβαλλόμενοι ισχυρισμοί: παράβαση του άρθρου 51, παράγραφος 1, στοιχείο α', του κανονισμού 207/2009